ເຈົ້າໜ້າທີ່ຕຳຫຼວດ ລັດເວີຈີເນຍ ຖືກຍິງຕາຍ ໃນມື້ທຳອິດ ຂອງການປະຕິບັດໜ້າທີ່ຂອງຜູ້ກ່ຽວ.
ຕຳຫຼວດຍິງສາວ Guindon ຜູ້ທີ່ເຄີຍໄດ້ຮັບໃຊ້ເປັນທະຫານເຮືອ ສະຫະລັດ ຫຼາຍປີ, ຫາກໍໄດ້ປະຕິຍານຕົນ ເຂົ້າເປັນເຈົ້າໜ້າທີ່ຕຳຫຼວດ ໃນວັນສຸກ ແລະເສຍຊິວິດໃນສັບປະດາຜ່ານມາ.
ເຈົ້າໜ້າທີ່ຕຳຫຼວດຄົນໜຶ່ງໃນລັດ Virginia ທາງພາກຕາເວັນ ອອກຂອງ ສະຫະລັດ ໄດ້ຖືກຍິງ ແລະ ເສຍຊີວິດໃນຕອນບ່າຍ ຂອງວັນເສົາວານນີ້ ໃນລະຫວ່າງການປະຕິບັດໜ້າທີ່ ເປັນມື້ ທຳອິດຂອງນາງ ໃນຊຸດເຄື່ອງແບບເຕັມມື້ ນາງ Ashley Guindon ແລະ ເຈົ້າໜ້າທີ່ຄົນອື່ນໆອີກ 2 ຄົນ ພ້ອມກັບກອງຕຳຫຼວດເມືອງ Prince William ໄດ້ຕອບໂທ ລະສັບ ແລະ ຮັບມືກັບຄວາມຮຸນແຮງພາຍໃນຄອບຄົວ ຢູ່ຊຸມ ຊົນທີ່ຕັ້ງຢູ່ເກືອບ 50 ກິໂລແມັດ ລົງໄປທາງພາກຕາເວັນຕົກ ສຽງໃຕ້ ຈາກນະຄອນຫຼວງວໍຊິງຕັນ ໃນເວລາທີ່ພວກເຂົາເຈົ້າ ຖືກຍິງ ຕຳຫຼວດທັງ 3 ຄົນໄດ້ຖືກນຳສົ່ງໂຮງພະຍາບານ ເຊິ່ງ ເປັນບ່ອນທີ່ຕຳຫຼວດຍິງສາວ Ashley Guindon ໄດ້ເສຍຊີວິດຍ້ອນອາການບາດເຈັບ ຂອງນາງ ບໍ່ມີຂໍ້ມູນເພີ່ມເຕີມຖືກເປີດເຜີຍ ກ່ຽວກັບ ເຈົ້າໜ້າທີ່ຄົນອື່ນອີກ 2 ຄົນນັ້ນ ຕຳຫຼວດຍິງສາວ Guindon, ຜູ້ທີ່ໄດ້ຮັບໃຊ້ໜ້າທີ່ເປັນທະຫານເຮືອ ສະຫະລັດ ຫຼາຍປີ, ຫາກໍໄດ້ປະຕິຍານຕົນເຂົ້າເປັນເຈົ້າໜ້າທີ່ຕຳຫຼວດໃນວັນສຸກສັບປະດາທີ່ຜ່ານມານີ້ ທາງ ກົມຕຳຫຼວດໄດ້ຕິດຮູບຂອງຕຳຫຼວດຍິງສາວ Guindon ແລະ ຕຳຫຼວດຜູ້ທີ່ຫາກໍໄດ້ປະຕິ ຍານຕົນໃໝ່ໆ ເຂົ້າປະຈະໜ້າທີ່ ດ້ວຍຂໍ້ຄວາມທີ່ປິດທ້າຍວ່າ ມີຄົນໜຶ່ງໄດ້ຖືກຄວບຄຸມຕົວເອົາໄວ້ ປະທານຂອງກົມຕຳຫຼວດເມືອງ Prince William ໄດ້ກ່າວຕໍ່ອົງການຂ່າວ AP ວ່າ ແມ່ຍິງຄົນໜຶ່ງໄດ້ເສຍຊິວິດ ໃນການຜິດຖຽງກັນດັ່ງກ່າວ ນີ້ດ້ວຍ